तुम्हें भी देखकर अच्छा लगा।
लूइज़ा। सुन्दर लूइज़ा।
यद्यपि हमारे परिवार के कई सदस्य नज़रबंदी शिविर में क़ैद थे,
हम जापानी-अमेरिकन लोग अपने देश के लिए
द्वितीय महायुद्ध में बहुत बहादुरी से लड़े।
अपने श्वेत अफ़सरों से दोस्ती का संबंध बनाया,
यह मानते हुए कि हमें अपने देश के आदर्शों पर एक-सा विश्वास था।
इटली और फ़्रांस के युद्धों के दौरान,
हमारी फ़ौजी टुकड़ियों को सबसे अधिक पुरस्कार मिले।
आज, अमेरिका के राष्ट्रपति
हमें एक विशेष उल्लेख से सम्मानित करेंगे।
इसे हमारी ओर से
सार्जेन्ट केसुके मियागी स्वीकार करेंगे,
साथ में होंगी श्रीमती लूइज़ा पीयर्स, लेफ्टिनेंट जैक पीयर्स की विधवा।
ये लोग हमारी वीर रेजीमेन्ट के दिग्गज सैनिक थे।
सावधान!
गार्ड! कलर्स।
सावधान!
बॉस्टन
-और आलू दूँ, मि. मियागी? -नहीं, शुक्रिया, लूइज़ा।
मियागी चावल खाता है, याद है न?
खेद है कि मेरी पोती तुमसे मिलने के लिए यहाँ मौजूद नहीं है।
पता नहीं कहाँ गई।
जूली! जूली, यह हैं मि. मियागी। यह तुम्हारे दादा के मित्र थे।
हाय।
मुझे एक मिनट के लिए माफ़ करिए।
जूली, मैं चाहती हूँ कि तुम बाहर आकर मि. मियागी से मिलो।
-मैं मिली थी। "हाय" कह दिया। -मैं चाहती हूँ तुम उनसे बात करो।
तुमने उन्हें बुलाया है। बात भी तुम करो।
-क्या कर रही हो? -ज़रा गोश्त ले रही हूँ।
-क्यों? -एक दोस्त के लिए।
कौन सा दोस्त?
जब भी यहाँ आती हूँ तो ऐसा क्यों लगता है कि मैं किसी पुलिस थाने में आ गई हूँ?
मेरे फ़िंगरप्रिन्ट भी चाहिए?
मुझे बस तुम्हारी फ़िक्र होती है। यह बता दो कि तुम क्या चाहती हो।
यही चाहती हूँ कि तुम मुझे अकेला छोड़ दो।
कहाँ जा रही हो? सूज़न!
मेरा नाम जूली है। मेरी माँ का नाम सूज़न था।
उनका देहान्त मेरे पिता के साथ एक कार दुर्घटना में हुआ था। दोनों मर गए।
उन्हें आवाज़ देना छोड़ दो।
खेद है कि तुम्हें यह देखना पड़ा।
-वो हमेशा गुस्से से भरी रहती है। -जिसने अपने माँ-बाप खो दिए,
उसे दुख तो होगा ही।
दिल में क़ैद दुख गुस्सा बन जाता है।
समझ में नहीं आता मैं क्या करूँ।
एक सुझाव है।
लूइज़ा-जी को
फूलों को सींचना चाहिए।
क्या मतलब, फूल?
यहाँ का फूल नहीं।
मियागी के बगीचे का।
कैलीफ़ोर्निया में।
सूचना सेवाएँ - समाज विज्ञान भाषा लैब - समाज कार्य
हाइ, एंजिल।
हाइ।
कैसी हो?
तुम्हारा पंख कैसा है?
थोड़ा बेहतर है?
यहाँ आओ। आ सकती हो? आओ, मेरे हाथ पर बैठो।
शाबाश। घूमने चलें, अच्छा?
आओ।
आज मैं फिर अपनी दादी से भिड़ गई।
काश मेरे माँ-बाप यहाँ होते।
तो फिर सब ठीक हो जाता।
जानती हो,
अगर उन्हें पता होता कि तुम यहाँ हो, वे तुम्हें ले जाते।
कितना बुरा होता, है ना?
किसी पिंजरे में बन्द, तुम किसी को न जानती।
-544, हैन्डल कोड दो। -हम तहकीकात कर रहे हैं।
लैरी, वो देखो, छत पर।
अगर अभी तक कूदी नहीं है, तो मैं उसे फेंक दूँगा।
मैं अभी लौटूँगी। चुप रहना, अच्छा?
-तुम ठीक हो? -हाँ, ठीक हूँ।
-सोचते हो वो अभी वहीं ऊपर है? -समझ में नहीं आता।
यह क्या था?
सावधान!
तुम! वहीं रहना!
मैंने कहा, हिलना मत! पुलिस!
ठहरो!
चलो भी!
जूली।
देखो, ये सब मैं पहले सुन चुकी हूँ।
तो फिर इसे टेप कर दो ताकि मैं लगाकर सुने हुए हिस्सों को आगे बढ़ा लूँ।
मैं तुमसे प्यार करती हूँ, जूली, और तुम मुझसे।
लेकिन आजकल लगता है जैसे कि हम एक-दूसरे से नफ़रत करते हैं।
बोलने से बात और बिगड़ जाती है।
मि. मियागी ने मुझे अपने कैलीफ़ोर्निया के घर जाने को न्योता है।
और कहते हैं कि वह मेरे पीछे यहाँ सब सम्भाल लेंगे।
जूली।
यह इलाका केवल यात्रियों के उतरने और चढ़ने के लिए है।
यहाँ गाड़ी खड़ी करना मना है।
कृपया सामान को छोड़ें नहीं।
-ऐ, स्काईकैप! -जी, सर?
यह लो।
मैंने कई बार तुमसे बिना गुस्सा किए बोलने की कोशिश की है।
लेकिन पता नहीं क्यों, सब गड़बड़ हो जाता है।
मेरे साथ भी ऐसा ही होता है।
बाए।
दादी जहाज़ पर चढ़ी भी नहीं हैं...
कि उसे तुम्हारी याद आने लगी।
कुछ हफ़्तों में मेरा जन्मदिन है। लगता है भूल गई हैं।
जन्मदिन।
विशेष दिन। सबका जन्मदिन वैसा होता है।
मियागी तुम्हारे लिए खास डिनर बनाएगा, अच्छा?
टेम्पूरा।
टेम्पूरा, सूकीयाकी। तुम्हें पसन्द है?
नहीं पसंद। अच्छा।
सूशी। सूशी, साशीमी। हाँ?
साशीमी। नहीं। अच्छा।
मियागी समझ गया। हैमबर्गर टेरीयाकी, फ़्रेंच फ़्राई के साथ।
देखो, मुझे कोई खास खाना नहीं चाहिए। मैं अपनी देखभाल खुद कर सकती हूँ।
मैं जानती हूँ मैं कहाँ जा रही हूँ।
बेहतर। मियागी को भी मालूम होना चाहिए।
स्कूल जा रही हो।
मियागी यहाँ तुम्हें दोपहर को मिलेगा, अच्छा, जूली-बेटी?
चलो क्लास में जाओ। चलो!
मॉर्निंग, जूली।
नहीं, नहीं, नहीं। ये तुम्हारे कानों के लिए बुरे हैं।
भाड़ में जाओ, नेड।
मैं या तो तुम्हें प्रिन्सिपल के पास ले जाकर पंगे में डाल सकता हूँ,
या कल रात तुमसे मिलकर...
तुम्हें बन्दरगाह ले जा सकता हूँ।
तुम वहाँ तो गई हो, है ना, जूली?
-तुम एक सुन्दर लड़की हो। -सपने देखते रहो।
स्कूल की सब लड़कियाँ मुझे न्योता देती हैं।
लेकिन तुम भाग्यवान हो कि मैं तुम्हें बुला रहा हूँ।
चलो भी, जूली।
-तुम जानती हो ऐसा होना है। -मुझे छोड़ दो।
मेरे यारों के साथ घूमना शुरू कर दो,
तो जो चाहोगी, तुम्हें मिल जाएगा।
-मुझे छोड़ दो। -क्या हो रहा है, नेड?
कर्नल डूगन, सर।
मैंने इस लड़की को सिगरेट पीते पकड़ा।
क्या बक रहे हो? मैं सिगरेट नहीं पी रही थी।
इसका नाम जूली पीयर्स है,
सर।
दफ़्तर चलो।
अपना कुत्ता सम्भालो।
एल्फ़ा एलीट के एक सदस्य ने इसे ग्रीनहाऊस में सिगरेट पीते पकड़ा।
इसका रिकॉर्ड सेन्टर फ़ाईल में लगा दो।
फिर से ऐसी हरकत की, तो निकाल देना।
-कौन सा नियम तोड़ेगी, उसपर निर्भर करेगा। -नहीं।
दूसरा अवसर नहीं देंगे।
अगली बार, बाहर निकाल देंगे।
ठीक कहते हो।
तो, लड़की, तुम्हें चेतावनी मिल गई है।
अब अगली क्लास में जाओ।
स्कूल बहुत बड़ा है। मैं रास्ते में खो सकती हूँ।
मैकगोवन,
हैरल्ड विल्कीज़ प्रिन्सिपल
इसे अगली कक्षा में ले जाओ। कमरा नम्बर 238।
-हेलो, मैं एरिक हूँ। तुम्हारा नाम क्या है? -भाड़ में जाओ।
"भाड़ में जाओ"? अजीब नाम है। क्या चीनी है?
ज्यादा ज़ोर मत लगाना, अच्छा?
तुम भी कर्नल डूगन के चमचे हो।
तुम्हें इससे कोई ऐतराज़ है?
बेवकूफ़ों के साथ रहोगे, तो वैसे ही बन जाओगे।
एल्फ़ा एलीट, किसी फुटबॉल टीम का नाम लगता है।
-इसी के लिए तो स्कूल मशहूर है। -अच्छा।
जो सुनते हो उसपर विश्वास कर लेते हो?
मैं इसपर विश्वास नहीं करता हूँ कि तुम्हारा नाम है "भाड़ में जाओ।"
फिर मिलेंगे।
लड़कियों का कमरा
-मैकगोवन, है ना? -हाँ।
कर्नल डूगन ने मुझे बताया कि तुम जूली पीयर्स को अगली कक्षा में ले गए।
कोई तकलीफ़?
-नहीं। -नहीं? तो ठीक है।
यह मत भूलना, वो मेरी है।
कोई है?
जूली?
पंख कैसा है?
बेहतर है?
तुम यहाँ क्या कर रहे हो?
तुम्हें बाज़ कहाँ मिला?
इसके पंख में गोली लग गई थी। जिम के पास घास में मिली।
-काटती है? -हाँ।
हाँ, तो दूर रहना।
तो, यह कौन सी जगह है?
एक चौकीदार यहाँ कबूतर पालता था।
अच्छा? काफ़ी अच्छा है। यह तुम्हारा अपना चिडि़याघर है।
यह मेरा राज़ है, बस।
लेकिन अब तो राज़ नहीं रहा।
-क्या मतलब? -क्या मतलब?
मेरा क्या मतलब?
तुमने किसी को बताया, तो ठीक नहीं होगा।
-क्या हो जाएगा? -मैं...
मैं डोमीनोज़ पिज़्ज़ा को फ़ोन कर दूँगी।
उनसे आधी रात में 48 पिज़्ज़ा डिलीवर करवा दूँगी।
वाह। मुझे पिज़्ज़ा बेहद पसन्द है। ऐंचोवी मत डलवाना, अच्छा?
लड़कियों के बाथरूम में सब जगह तुम्हारा नाम लिख दूँगी।
सबसे कह दूँगी कि तुम्हें कोई अजीब बीमारी है।
तब तो मेरा काफ़ी नाम हो जाएगा, है न?
-तुम्हारे पास गाड़ी है? -हाँ।
तो तुम्हें अपने पेट्रोल की टंकी में एक सेर चीनी कैसी लगेगी?
-लगता है, तुम गुस्सा हो, है ना? -हाँ!
-मुझे यह पसन्द आया। -तुम एंजिल का क्या करोगे?
तो, क्या करोगे?
तुम्हें पता लग जाएगा।
पहले तो,
हमारे बाहरी दुश्मन होते थे।
अब दुश्मन अपने देश में है।
हमारे शहरों के अन्दर,
हमारे स्कूलों में।
युद्ध के दौरान, तुम्हें अपने दुश्मन को नष्ट करने को तैयार होना पड़ता है।
तुम्हारा स्कूल इसलिए साफ़-सुथरा है
क्योंकि तुम उसकी देखभाल करने को तैयार होते हो।
कोई बद्तमीज़ स्प्रे पेन्ट लाकर अगर हमारी दीवारों पर लिखता है,
तो हम उसकी आँखों को लाल कर देंगे।
कोई बच्चा मिठाई का कागज़ गिराता है...
तुम उठवा के उसे वो खिला दोगे।
-मेरी बात समझे? -जी, सर!
तुम ये सब करने के लिए
-तैयार हो? -जी, सर!
-पूरी क्षमता से? -जी, सर!
-किसी भी हद तक? -जी, सर!
ठीक है।
यह एक अखाड़ा है, और मैं एक बैल हूँ।
मेरा उद्देश्य है बचाना।
तुम्हारा उद्देश्य है हमला करना।
तैयार हो जाओ।
कुछ भी कर सकते हैं, कर्नल डूगन?
जो मन करे, करो।
पकड़ लिया। मारो!
नेड।
-शाबाश, नेड। -सर!
मैकगोवन कहाँ है?
मैकगोवन, यहाँ आओ।
कोई तकलीफ़ है?
नहीं। मैं अपने परिवार के लिए लड़ूँगा, अपने लिए लड़ूँगा।
लेकिन इसलिए नहीं कि तुम हमें यह दिखा सको कि तुम कितने ठोस हो।
तो शायद तुम्हें गुस्से में लड़ना चाहिए।
हाँ!
यह हुई न बात।
यही तो मैं देखना चाहता हूँ।
पीछे हो जाओ।
अब तुम्हें लगा कि तुम एक मर्द हो, है ना?
अच्छा लगा?
कि जब दुश्मन सबसे कमज़ोर हो, तब तुम उसे नष्ट करो।
माफ़ कीजिए।
जूली पीयर्स नाम की छात्रा को ढूँढ़ रहा हूँ।
तुम हो कौन?
मेरा नाम है मियागी, छात्रा की दादी का दोस्त।
तुम चाहे पोप के भी दोस्त हो, मुझे परवाह नहीं।
तुम यहाँ नहीं आ सकते।
स्कूल परिसर से बाहर चले जाओ।
-बेटा, तुम ठीक हो? -हाँ, ठीक हूँ।
मुँह क्या देख रहे हो? चलो दौड़ लगाओ। चलो!
चलो।
मैंने तुमसे जाने को कहा था।
क्या कान से कम सुनते हो?
नहीं, कान ठीक हैं।
तो तुम्हारे जर्जर शरीर को हिलने में समय लगता होगा।
-फुर्तीले नहीं हो। -काफ़ी फुर्तीला हूँ,
-जब ज़रूरत पड़े तो। -तुमसे फूटने को कहा था।
मियागी...
ओकिनावा के एक छोटे गाँव में पला-बढ़ा।
उस समय,
गाँव के पास एक चरागाह में एक बेहद बिगड़ैल बैल रहता था।
बहुत बुरा बैल था। बच्चों का पीछा करता,
औरतों को बाज़ार नहीं जाने देता, किसानों को, सबको तंग करता।
एक दिन, बड़ा त्यौहार था।
सब खुश थे।
इस सबका क्या मतलब है?
उस दिन...
बुरा बैल अच्छा सूप बन गया।
-तुमने डूगन को बाज़ के बारे में बताया? -तुम मुझसे यह पूछने को रुकी?
एंजिल के बारे में किसी को पता चला, तो उसे हटा देंगे।
तुम उसे एंजिल कहकर पुकारती हो? कैसे पता कि वो मादा है?
-बस मेरे सवाल का जवाब दोगे? -माफ़ करना। मुझे जाना है।
जबतक मुझे नहीं बताओगे, मैं इस गाड़ी से नहीं उतरूँगी।
ठीक है। ऐसा ही करो।
तुम्हें मेरी गाड़ी पसन्द है?
यह ओल्ड्समोबिल 442 है।
इसे मैंने कबाड़ी से बचाया था।
सिर्फ़ गाड़ी ही तो है।
क्या कहा, "सिर्फ़ गाड़ी ही तो है"?
क्या माइकिल जॉर्डन सिर्फ़ बास्केटबॉल खेलता है?
वेन ग्रेट्स्की सिर्फ़ हॉकी का खिलाड़ी है?
मैं नहीं जानती। क्या है?
नहीं। वो महान है, इस गाड़ी की तरह।
-कहाँ जा रहे हो? -काम पर।
तुम ट्रेन के चालक हो?
सिक्यूरिटी।
-सिक्यूरिटी गार्ड? -हाँ।
मेरे दादा इस यार्ड में इंजीनियर हुआ करते थे।
मैं तो बस चूहे भगाता हूँ। यहाँ आओ, तुम्हें कुछ दिखाता हूँ।
यहाँ से, दुनिया की चोटी देख सकती हो।
ऊपर आओ।
ब्रेनट्री
तुम यह क्यों करते हो?
पैसों के लिए। और क्या?
मेरे पिता छह साल पहले हमको छोड़कर भाग गए।
कुछ समय तक हमें पैसे भेजते थे, फिर वो भी बन्द हो गया।
तभी मुझे नौकरी करनी पड़ी।
हो सकता है, हम उनके लिए कुछ नहीं थे।
खैर, यह कुछ समय की ही बात है।
मैं एयर फोर्स अकैडमी जाऊँगा। फ़ायटर पायलेट बनूँगा।
डूगन कहता है मैं जा सकता हूँ।
तभी तुमने उसकी टुकड़ी में भाग लिया?
हाँ।
हाँ, है तो मनहूस खड़ूस, लेकिन,
मुझे एफ़-15 तक तो पहुँचा देगा।
मैं भविष्य के बारे में कभी नहीं सोचती।
ज़रूर सोचती होगी।
अगले महीने क्या करोगी?
पता नहीं।
-अगले हफ़्ते क्या करोगी? -परवाह नहीं।
अगले पाँच सेकेन्ड में क्या करोगी?
तुमसे वादा करवाऊँगी
कि तुम किसी को बाज़ के बारे में कुछ नहीं बताओगे।
फ़िक्र न करो।
वादा करो।
-अगर तुम्हारे लिए इतना ज़रूरी है... -वादा करो!
ठीक है।
वादा करता हूँ।
सायोनारा। फिर बात करूँगा। बाए-बाए।
जूली-बेटी। हेलो।
जूली-बेटी।
स्कूल कैसा रहा...
तुम्हें क्या हो गया है? पागल हो?
किसी लड़की के कमरे में आने से पहले दरवाज़ा खटखटाते हैं!
माफ़ करना। मियागी माफ़ी माँगता है। बहुत, बहुत माफ़ी।
ठीक है, कपड़े पहन लिए। अब देख सकते हो।
मियागी माफ़ी माँगता है। असल में,
पहले,
आदमी के साथ रहता था। डेनियल-जी।
डेनियल-जी मियागी के कमरे में आते, मियागी डेनियल-जी के कमरे में जाता।
कोई बड़ी बात न थी।
लड़कों के साथ आसानी होती है।
-भूल जाओ, ठीक है? -ठीक है।
आज मियागी जूली-बेटी को लेने स्कूल गया,
लेकिन तुम नहीं मिली।
मैं एक लड़के से बात करने ट्रेन यार्ड गई थी।
-कोई बात नहीं। -मियागी ने भी लोगों से बात की...
तुम्हारे शिक्षकों से।
तुमने तीन हफ़्ते से होमवर्क नहीं किया, उसे घर लाया हूँ।
बहुत अच्छे। कभी कर लूँगी।
शायद आज रात कर लोगी।
मुझे आदेश मत दो।
आदेश नहीं है। छोटी सी गुज़ारिश।
आज सुबह तुम्हें बताया था मैं क्या करना चाहती हूँ,
वहाँ पहुँचने के लिए मुझे गणित की ज़रूरत नहीं होगी।
जूली-बेटी।
बिना ज्ञान की आकांक्षा
सूखी धरती पर नाव सी होती है।
भूल जाओ, मैं चली!
जूली-बेटी, जूली-बेटी।
जूली-बेटी।
मुझे छोड़ दो! मुझे क्या करना चाहिए यह मत बताओ!
बता नहीं रहा हूँ। कुछ सिखा रहा हूँ।
सिखा रहे हो? तुम्हें तो अंग्रेज़ी बोलनी तक नहीं आती!
-माफ़ करना। तुम ठीक हो? -ठीक हूँ।
ठीक हो? मुझे माफ़ करना।
पता नहीं कहाँ से आई। मैंने देखा ही नहीं।
-चोट तो नहीं लगी? -कहा न, ठीक हूँ!
हे, देखो, मुझे माफ़ करना! सुनो, यार, मुझे अफ़सोस है।
मुझे यह पिज़्ज़ा देना है। मेरा बॉस मेरे पीछे पड़ा है।
वैसे ही मेरा पंगा चल रहा... मुझे जाना होगा! माफ़ करना!
तुम ठीक तो हो न? मुझे जाना होगा! माफ़ करना!
चलो कहो।
जो दादी कहती हैं, वही कहो। कह दो, मैंने फिर गलती कर दी।
"जूली, तुम लापरवाह हो।" "जूली, तुमने फिर गुस्सा किया।"
जूली-बेटी, मियागी ने कुछ नहीं कहा।
तुमने बहुत अच्छा काम किया, शुक्रिया।
तुम कुछ नहीं कहोगे?
एक छोटा सा सवाल है।
-तुमने यह कहाँ सीखा? -क्या कहाँ सीखा?
गाड़ी ने जब टक्कर मारी तो टायगर पोज़ीशन में कूदना।
यह तो किसी जिम में नहीं सिखाया गया होगा।
न जाने तुम क्या कह रहे हो।
मैंने तो कुछ खास नहीं किया।
जब मैं छोटी थी तो मेरे पिताजी ने मुझे कराटे सिखाया था।
हम रोज़ रात को स्कूल के बाद अभ्यास करते थे।
मैं इसे एक खेल समझती थी।
तुम्हारे दादा ने
बहुत पहले...
मियागी की जान बचाई थी।
युद्ध का समय था।
तो मियागी ने कृतज्ञ होकर...
उन्हें कराटे सिखाया।
उन्हें कराटे बेहद पसन्द था।
उन्होंने तुम्हारे पिता को सिखाया।
तुम्हारे पिता ने तुम्हें सिखाया।
और फिर वे मर गए।
सब मर गए।
मियागी समझता है।
एक ज़माने में मियागी के भी माँ-बाप थे।
गुस्सा करने से वे वापस नहीं आएँगे।
मेरी माँ बहुत सुन्दर थी।
जब भी मैं उसे दावत के लिए तैयार होते देखती,
सोचती थी वो कोई परी है।
मेरे पिता उसे बहुत प्यार करते थे।
वो बहुत होशियार, मज़ेदार और दयालु थे।
यह ठीक नहीं हुआ कि वे दोनों मारे गए।
सरासर अन्याय था।
मौत किसी के साथ न्याय नहीं करती...
लेकिन फिर भी हमें जीना पड़ता है।
मेरे दिमाग में वो सितारे जैसे थे...
बिलकुल साफ़ दिखते थे।
और अब मेरे पास केवल ये तस्वीरें हैं।
जूली-बेटी, माँ-बाप ने तुम्हारे लिए
और भी बहुत कुछ छोड़ा है।
एक महान अमानत।
-कैसी अमानत? -कराटे।
इसमें खास बात क्या है?
कराटे यहाँ है।
अभी तुम बहुत छोटी हो, यह समझने के लिए
कि कराटे क्या है।
काश तुम एक बार ऐसा उत्तर देते जिसे मैं समझ सकूँ।
उत्तर तभी महत्त्व रखता है जब सवाल ठीक हो।
यही तो मैं भी कह रही हूँ।
अरे, मेरा मेकअप सारे बाथरूम में कैसे फैला?
बहुत ज़्यादा मेकअप।
क्या?
बाथरूम में बहुत मेकअप है।
क्या मतलब, "बहुत मेकअप है"?
बहुत मेकअप जैसा कुछ हो ही नहीं सकता।
-जूली-बेटी, यह तब समस्या बनती है... -समस्या मेरे दाँत हैं।
अभी समझ में आया कि वे मेरी नाक से मेल नहीं खाते।
दाँत ठीक, नाक ठीक।
सब बिलकुल ठीक है।
मेरे पिताजी ने मुझे जो कराटे सिखाया था उसके बारे में सोच रही थी।
क्या अब भी कर सकती हूँ? मैं बहुत ताक़तवर नहीं हूँ।
ताक़त कई प्रकार की होती है, जूली-बेटी।
सोच रही थी कि शायद तुम मुझे कुछ सिखा सकते हो...
तो अगर डूगन के बन्दे मुझे तंग करें, मैं उन्हें मज़ा चखा सकती हूँ।
तुम सीखना चाहती हो?
-तुम्हें मियागी को कुछ देना होगा। -लेकिन मेरे पास तो पैसे नहीं हैं।
हर कराटे के सबक का दाम चार होमवर्क होगा।
-किसी हालत में नहीं। -तो फिर, सबक भी नहीं।
ठीक है।
एक सबक, दो गणित के पेपर।
दो गणित, एक इतिहास का पेपर।
मंज़ूर।
चलो, अभी शुरु करें।
ठीक है। पहले गाड़ी को पॉलिश करें।
इस हाथ से लगाओ, इससे हटाओ, ठीक?
भूल जाओ। मैं किसी की गाड़ी को नहीं चमकाऊँगी।
लेकिन हम पहले गाड़ी चमकाएँगे, फिर इंजन ठीक करेंगे।
यह नए ढंग का कराटे है। बहुत मज़ेदार।
मज़ेदार? मज़ा तो मॉल में आता है।
-वहाँ जाने के पैसे हैं? -कहा न, पैसे नहीं हैं।
तो फिर वहाँ जाने की ज़रूरत नहीं।
जानते हो, लगता है तुम्हें लड़कियों के बारे में कुछ मालूम नहीं है।
ठीक कहती हो।
मियागी को लड़कियों के बारे में बहुत कुछ सीखना है।
लड़कों को समझना आसान है।
मि. मियागी!
मैं अब भी मॉल जाना चाहती हूँ।
सोचा शायद तुम मुझे कुछ पैसे उधार दे दो।
उधार देने की कोई ज़रूरत नहीं।
सामने वाले परिवार के तीन छोटे लड़के हैं जिन्हें आया चाहिए।
मियागी ने उन्हें बताया कि तुम यह काम खुशी से करोगी।
हाइ, मैं जूली हूँ।
ऐ, ऐ!
हाँ!
तुम यहाँ क्या कर रहे हो?
मियागी को लगा बच्चों के पास खिलौनों की कमी होगी।
नर्फ़ बॉल, फ्लाईंग डिस्क।
हर तरह के खिलौने। तुम बस मज़ा करना।
"मज़ा करना"? मि. मियागी, इन्हें और खिलौने नहीं चाहिए।
इन्हें तो ज़िरहबख़्तर में बन्द करने की ज़रूरत है।
धूप अच्छी है, घास हरी है।
-क्या? -आज जूली-बेटी को गुस्सा आए,
तो ये शब्द दोहराना। नाक से लम्बी साँस भरना।
धूप अच्छी है, घास हरी है।
सब ठीक हो जाएगा। सायोनारा।
सायोनारा।
धूप अच्छी है, घास हरी है।
चलो, पकड़ो इसे! चलो!
ऐ।
चलो! चलो!
-हिलो! जाओ! -पकड़ लिया!
तुमने ये सब जानबूझ कर किया।
कराटे के विद्यार्थी के लिए बेबी-सिटिंग अच्छा रियाज़ होता है।
पटरे तोड़ना और ऐसा करना मैं कब सीखूँगी?
पटरे क्यों तोड़ना चाहती हो?
उन्होंने तुम्हारा क्या बिगाड़ा है?
ऐसी बातों से तुम्हें गुस्से पर क़ाबू करना थोड़े ही आएगा।
समझी?
हाँ।
जूली पीयर्स। मालूम था। पुलिस ने कहा था लड़की है। चलो।
उसे पकड़ते हैं।
जूली, क्या हो रहा है? शिक्षा की तलाश है?
-आश्चर्य। -कहाँ जा रही हो, जूली?
-शायद अपनी अल्मारी में कुछ भूल आई हो। -मुझे छोड़ दो!
हिम्मत वाली है।
पकड़ लो उसे!
कोई रास्ता नहीं है, जूली!
मैं जानता हूँ तुम वहाँ हो, जूली।
चलो भी, मैं बुरा बन्दा नहीं हूँ।
सिर्फ़ बातें करते हैं।
दोस्ती करने की कोशिश करते हैं, जूली।
तुमको डरा तो नहीं दिया, जूली?
मैं ऐसा नहीं चाहता था।
बस चाहता था कि हम आपस के झगड़े सुलझा लें।
मुझे सच में...
मैकगोवन अच्छा नहीं लगता।
सोचा हम दोनों इस बारे में
कुछ बातें कर लें।
हाइ।
तुमने मेरे साथ...
चाँदनी रात में बहुत अच्छी लगती हो। लेकिन यह भी अच्छा है।
-हटो! -कभी कुछ अलग करने को मन करता है।
कहाँ जा रही हो, जूली?
उसे पकड़कर लाओ!
चलो यारो, उसे पकड़ो!
-उसे इस आँगन से बाहर मत निकलने देना! -ठीक है।
उसे जाने मत देना! दरवाज़ा खोलो!
तुमसे बन्दरगाह में मिलूँगा। भूलना नहीं कि हमारी डेट है।
ऑफि़सर, आपको देखकर कितना चैन मिला है।
तुम इस समय स्कूल में क्या कर रही हो, जूली-बेटी? पढ़ाई?
-मैं एंजिल को खाना खिला रही थी। -एंजिल?
तुम्हें एंजिल की तरह काम करना चाहिए।
एंजिल एक बाज़ है, मि. मियागी।
-बाज़? -हाँ।
बहुत लम्बी कहानी है।
मियागी सुनने को तैयार है।
गाड़ी में बैठो, प्लीज़।
तुम मुझसे गुस्सा हो, न?
जूली-बेटी, बाज़ की जान बचाना अच्छी बात है। शाबाश।
लेकिन तुम्हें मियागी को बताना चाहिए था।
डूगन ने प्रिंसिपल से चुगली की। उन्होंने मुझे दो हफ़्तों के लिए स्कूल से निकाला है।
अब तो मैं बाकी कक्षा से पिछड़ जाऊँगी।
लगता है मुझे स्कूल को भूल जाना चाहिए,
अपनी जिन्दगी को भी।
अपने कमरे में बन्द होकर दिनभर संगीत क्यों नहीं सुन सकती?
नहीं, नहीं, नहीं। प्लीज़।
मियागी के कान पक जाएँगे।
एक बेहतर आइडिया।
कल खास जगह जाएँगे।
मियागी के पुराने दोस्त से मिलने।
जूली!
-हाइ, एरिक। -तुम यहाँ क्या कर रही हो?
स्कूल में कुछ हो गया था। मुझे कुछ समय के लिए निलंबित कर दिया।
हम कुछ हफ़्तों के लिए शहर से बाहर जा रहे हैं। मेरे बाज़ को खाना दे दोगे?
तुम्हें निलंबित क्यों किया?
लम्बी कहानी है। बाद में बताऊँगी। बाज़ को खाना दे दोगे?
हाँ। बिलकुल।
अच्छा। हर दूसरे दिन कच्चा गोश्त, और पानी की बोतल भर देना।
तुम्हारी याद आएगी।
तुम्हें मेरी याद आएगी?
-शायद। -शायद?
-आज शायद मंज़ूर नहीं है। -एरिक, सावधान।
मुझे जवाब चाहिए। तुम्हें मेरी याद आएगी?
-अगर तुम्हारी टाँग टूट जाए तो नहीं। -ऐसा जवाब नहीं चाहिए।
-एरिक? -मुझे जवाब चाहिए।
-हाँ। -क्या?
हाँ, याद आएगी।
बाइ।
अरनीज़ गैस
जूली-बेटी, तुम...
पाँच गैलन अनलीडेड पेट्रोल, और कुछ बादाम वाला चॉकलेट ले आओ।
ठीक है।
-हाइ। -आप कैसी हैं?
मुझे पाँच गैलन अनलीडेड पेट्रोल, और बादाम का चॉकलेट चाहिए, प्लीज़।
-टेड, तुम क्या कर रहे हो? -कुछ नहीं।
हेलो, कुत्ते।
जोई?
अच्छा कुत्ता है।
ऐसा कैसे कर लेते हो? वो कुत्ता मुझे काटने वाला था।
-बिना डर के कुछ भी सम्भव है। -काश, तुम्हारी तरह मैं भी निडर होती।
काश मेरे पास बादाम का चॉकलेट होता।
मैंने ले लिए थे।
तुम क्या कर रहे हो? मेरे कुत्ते को देखो।
तुमने उसे मुर्गा बना दिया।
कई बार जानवर आदमी से ज़्यादा होशियार होता है।
अच्छा? अपनी ज़ुबान सम्भालो, बुड्ढे।
-चलो, यहाँ से निकलें। -मेरी इजाज़त के बिना कहीं नहीं जा सकती।
लड़की को जाने दो।
-सावधान, टेड। -क्या कर लोगे, बुड्ढे?
-लड़ोगे? -लड़ना अच्छा नहीं।
मि. मियागी!
लड़ना अच्छा नहीं।
-किसी न किसी को चोट लगती है। -बिलकुल ठीक कहते हो।
कमाल कर दिया, मि. मियागी।
कोई कमाल नहीं किया।
मियागी हमेशा लड़ाई से बचना चाहता है।
मियागी को लड़ने से नफ़रत है। बहुत खेद है।
"खेद"? रहने दो। खुशी नहीं हुई कि किसी का
बैंड बजाया?
किसी को मारने से खुशी नहीं।
खेद है कि उनका पिछवाड़ा एक छोटे दिमाग़ से जुड़ा था।
अब क्या?
अब ठहरेंगे।
जूली-बेटी।
मि. मियागी।
माफ़ करिए, माफ़ करिए।
मि. मियागी।
ज़ोर से घन्टा बजा, और मैं उठ गई।
तो...
सोचा हम कुछ नाश्ता कर लें।
धरती से मियागी को।
जवाब दें, मि. मियागी।
गुड मॉर्निंग, जूली-बेटी।
रॉक गार्डन बहुत पवित्र जगह है।
अन्दर की पवित्रता का प्रतीक।
बालू का अर्थ है समुद्र।
बड़ा पत्थर, जापान है।
छोटा पत्थर, ओकिनावा, जहाँ मियागी पैदा हुआ।
-तो? -तो जापान चलेंगे।
-क्या? -जल्दी से, बड़े पत्थर पर चढ़ जाओ।
ठीक है, मैं जापान में हूँ।
क्या मैं यहाँ एक टीवी भी खरीद सकती हूँ?
टीवी नहीं।
पहले दुश्मन को सामने से लात मारो।
कूल्हा मोड़ो, वापस आओ, घुमाकर लात मारो, ओकिनावा पर पहुँचो।
-मुश्किल लगता है। -कोशिश करो।
यह असम्भव है।
पहली बार असम्भव लगेगा, लेकिन फिर करो। करो।
इसको करने का कोई तरीक़ा है जो मैं नहीं समझ पाई हूँ?
प्रार्थना करो।
प्रार्थना करूँ?
वाह। बहुत खूब। इससे तो बहुत सहारा मिलेगा।
शाबाश, जूली-बेटी। फिर कोशिश करो।
जब छोटी बेटी बड़ी हो रही होती है,
तो माँ-बाप हमेशा कहते हैं,
"अच्छी बनो। सुन्दर कपड़े पहनो। लड़ो मत।"
फिर जब वो बड़ी हो जाती है, कभी खतरनाक स्थिति में होती है,
तो वो हिचकिचाती है।
तो फिर लड़ना कब ठीक है?
-मतलब, पता कैसे चलता है कब... -जब पूरा आत्म-सम्मान हो,
औरों के लिए सम्मान हो, फिर उत्तर मिल जाता है।
यहाँ क्या करना है? भूसा उठाना है?
जूली-बेटी को सतर्क होना सीखना होगा।
हर समय खतरे के लिए तैयार होना चाहिए।
ठीक है, मैं सतर्क हूँ।
आँखें खोलो।
आँखें खुली तो हैं। मुझे क्या करना है?
ध्यान दो, जूली-बेटी।
बाप रे, बहुत भूख लगी है। एक बड़ा सा...
मि. मियागी?
क्या?
क्या हुआ?
मैंने कुछ गलत किया?
तुमने कॉकरोच को मारने की कोशिश की।
तो क्या आपने कभी कॉकरोच नहीं मारा?
यहाँ के भिक्षु मानते हैं...
कि नकारक काम से दुख और तकलीफ़ होती है।
तो, इसलिए,
आश्रम की दीवारों के अन्दर,
किसी की हत्या नहीं करते।
बेकार का नियम है।
कहाँ जा रहे हो?
जब मोहल्ले के गुन्डे एक दूसरे को बेवजह मारते हैं
तब बेकार की बात होती है।
या जब देश आपस में युद्ध करते हैं।
लेकिन जीवों को बचाना कभी बेकार नहीं होता।
आपने कभी तो कॉकरोच मारा होगा।
मियागी किसी आश्रम में नहीं रहता, जूली-बेटी,
लेकिन मैं सब जीवों का आदर करता हूँ।
सावधान!
जब मैंने फ़ौज छोड़ी,
तबतक मैंने एक सबक सीख लिया था।
जब लड़ने जाओ, तो सशक्त होना चाहिए।
-एरिक मैकगोवन? -हाँ।
-आँखें सामने रखो। -तुम्हारी माँ का फ़ोन आया है।
यहाँ का काम अभी खत्म नहीं हुआ है। मेरी आज्ञा के बिना तुम नहीं जा सकते।
यहाँ से गए तो फिर
एयर फ़ोर्स अकैडमी के दाखिले में मैं मदद नहीं करूँगा।
फिर समझ लो, मैकगोवन।
ज़िन्दगी भर हैमबर्गर तलते रहोगे।
-क्या हुआ, माँ? -एरिक। मैं हूँ जूली।
जूली। क्या हुआ?
माफ़ करना, तुम्हें स्कूल में फ़ोन किया, लेकिन जहाँ मैं ठहरी हूँ वहाँ फ़ोन नहीं है।
जानना चाहती थी कि एंजिल ठीक है या नहीं।
अकेली पड़ गई है। लगता है तुम्हें याद करती है।
इस झूठे फ़ोन से तुमको कोई दन्ड तो नहीं मिलेगा, न?
-तो, वापस कब आ रही हो? -कह नहीं सकती।
जल्दी आ जाना, अच्छा?
फिर मिलेंगे।
मुझे माफ़ कीजिए कि मैंने कॉकरोच मारने की कोशिश की।
देखो।
बेहतर।
अबकी बार मैं तैयार रहूँगी।
यह सुनकर अच्छा लगा, जूली-बेटी।
तुम अन्दर हो।
मैं जानती हूँ तुम यहाँ हो।
-तैयार हो, जूली-बेटी? -पूरी तरह।
-खुद को बचाने को तैयार? -बिलकुल।
बेहतर।
तो आँख पर पट्टी लगाकर करो।
जब देख नहीं पाऊँगी, तो अपने को कैसे बचा पाऊँगी, मि. मियागी?
अपने कान, नाक, त्वचा और पैरों से।
सब इन्द्रियों का इस्तेमाल करना सीखो।
मैंने कर लिया! मैं एकदम सचेत थी! पूरी तरह!
ऐ!
इन्द्रियों को और खोलना सीखो, बेटी।
माफ़ कीजिए। सोचा आप लोग सोए हैं।
मैं यहाँ से चली। अभी चली जाती हूँ।
माफ़ कीजिए। माफ़ कीजिए, मि. मियागी।
क्या हो रहा है?
कुछ नहीं।
भिक्षु मज़ा कर रहे हैं।
मैंने सोचा था कि ये आध्यात्मिक गुरू हैं।
जो गुरू नाचे नहीं, उसपर कभी विश्वास मत करना।
मि. मियागी, मैं यह नहीं कर सकती।
मैंने हज़ारों बार कोशिश कर ली है।
जब हमने यह पहली बार किया था, तो याद है मैंने क्या कहा था?
-प्रार्थना करो? -प्रेयिंग मैन्टिस हमेशा
हमले के पहले एक घुटने पर गिर जाता है।
हाँ! हाँ!
कर लिया! हाँ! हाँ!
हाँ, मैंने कर लिया! कर लिया!
मैंने कर लिया! हाँ, हाँ!
हाँ!
बधाई हो, जूली-बेटी।
"बधाई हो"? आप बस इतना कहेंगे कि बधाई हो?
-मुझे कोई बेल्ट नहीं मिलेगी? -मॉल से खरीद लेना।
नहीं। मतलब कराटे बेल्ट।
-ब्राउन बेल्ट, ब्लैक बेल्ट। -बेल्ट की क्या ज़रूरत है?
-ताकि सबको पता चले कि मैं निपुण हूँ। -तुम तो यह बात जानती हो।
असल बात तो यह ही है।
रहने दो। एल्विस प्रेस्ले के पास भी ब्लैक बेल्ट थी।
अगली बार जब उससे मिलोगी तो माँग लेना।
वैक्स लगाओ।
वैक्स उतारो।
-वैक्स लगाओ। -शाबाश, जूली-बेटी।
वैक्स उतारो।
यह छूट गया।
इसको कहते हैं काता।
पैर का काम, पैर का काम! यह हुई बात!
एक बार और! वाह!
कल हम घर लौटेंगे।
स्कूल वापस जाने का समय आ गया है।
हाँ, जानती हूँ।
काश भिक्षुओं ने हमारे साथ खाना खाया होता।
उनसे अलविदा कह पाती।
जूली-बेटी के बारे में भिक्षुओं को कुछ पता चला।
वे तुम्हें कुछ बताना चाहते हैं। आओ।
मान लिया। अपने कमरे में मकड़ी मारी थी, लेकिन वो एक दुर्घटना थी।
मैंने उसे दफ़ना दिया था, एक प्रार्थना भी की।
जन्मदिन मुबारक हो
जन्मदिन मुबारक हो जूली-बेटी
जन्मदिन मुबारक हो
अरे वाह। आज पहली बार मैं केक चॉपस्टिक से खाऊँगी।
मोमबत्ती बुझाओ, मन्नत माँगो।
हो सकता है, वो सच हो जाए।
भिक्षु कहते हैं कि
वे तुम्हें एक मन्नत और एक तोहफ़ा देंगे।
मेरी मन्नत है कि आप हमसे मिलने बॉस्टन आएँ।
यह मुश्किल होगा।
हमने कई सालों से आश्रम के बाहर पैर नहीं रखा है।
मन्नत मंज़ूर हुई।
अब तोहफ़ा लो।
तुम्हारा तोहफ़ा है ज़ेन तीरंदाज़ी का एक अनोखा प्रदर्शन।
तो निशाना कहाँ है?
तुम उसे देख रही हो।
क्या कहा?
गुरूदेव एक तीर छोड़ेंगे...
पोइंट के लिए नहीं।
अगर छोटी चीज़ पर वश कर लो,
तो कुछ भी कर सकते हो।
मियागी इस सम्मान के लिए तैयार है।
तीर के लिए शुक्रिया।
हाइ, जूली!
गुड मॉर्निंग, जूली। तुम्हारा स्वागत है।
गुड मॉर्निंग, मि. विल्कीज़। मैं अपने किए पर शर्मिन्दा हूँ।
लगता है तुमने कुछ सीख ही लिया।
बिना ज्ञान के आकांक्षा सूखी धरती पर नाव के समान है।
तुम्हारा उत्तर मैं समझ नहीं पाया।
उत्तर तभी महत्त्व रखता है जब सवाल सही हो।
-ऐ। -हाइ, एरिक।
-कैसी हो? -बढ़िया। और तुम?
अच्छा हूँ। स्वागत है।
शुक्रिया।
तो, मुझे बताओ...
तुम कहाँ गई थी?
मैं नहीं बता सकती।
-क्या मतलब? -तुम विश्वास नहीं कर पाओगे।
मैं अभी तक एंजिल को देखने नहीं गई। वो कैसी है?
-वह ठीक है। -अच्छा?
-हम पक्के दोस्त बन गए हैं। -सच?
-दूध चाहिए? -शुक्रिया।
देखो कौन स्कूल में वापस आई है।
लगता है नेड और उसके दोस्त अभी तक मुझसे नाराज़ हैं।
हाँ, पर एक तुम ही नहीं हो जिससे वे नाराज़ हैं।
-मैंने डूगन का ग्रुप छोड़ दिया है। -क्या कहा?
चलो, मैं तुम्हें सब बताता हूँ।
तो एयर फ़ोर्स अकैडमी के बारे में सब कुछ बताओ।
सोचती थी तुम्हें वहाँ डूगन दाखिला दिलाएगा।
मुझे उसकी ज़रूरत नहीं है। मैं यह अपने आप कर सकता हूँ।
वो लोगों को इतने वक्त से आदेश दे रहा है कि उनके दिमाग़ फिर गए हैं।
मैं एंजिल की तरह बनना चाहता हूँ।
मैं ऐसा नहीं बनना चाहता...
वो कहाँ है?
कल तो यहीं थी। मैंने उसे खाना दिया था।
उसका पंख टूटा था।
-वो उड़ तो नहीं सकती। -पता नहीं।
क्या हुआ, जूली?
-तुम्हारी नन्ही चिड़िया खो गई है? -तुमने उसका क्या किया?
जो उड़ नहीं सकती, उसका?
किसी कचरे के डिब्बे में होगी।
-तुम अपने को ताक़तवर समझते हो? -तुमसे तो ज़्यादा हूँ ही।
बस करो, एरिक। मत लड़ो।
-बाज़ कहाँ है? -मैंने लावारिस जानवर वालों को बुलाया।
एक बन्दे ने उसे पिंजरे में डाल दिया।
-बस करो! -शर्त लगा लो वो उसे मार डालेगा,
और भूसे से भर देगा।
अच्छा!
-एरिक, बस करो। बस भी करोगे? -चलो, यार!
बस, एरिक। उसे रहने दो।
बात अभी खत्म नहीं हुई, मैकगोवन।
एक न एक तरीक़े से,
हम इस मामले को निपटा लेंगे।
जानवरों का शेल्टर
हाइ। हाइ।
हाइ, एंजिल। तुम्हारे साथ कैसा बर्ताव हुआ?
एंजिल उड़ने को तैयार है।
ये असम्भव है, मि. मियागी। उसका पंख टूटा है।
चांस लो। देखो क्या होता है।
कुछ नहीं होगा।
इसका निर्णय एंजिल को लेने दो।
चलो।
कहा था, न, मि. मियागी, यह उड़ नहीं सकती। इसका पंख टूटा है।
हम यह अभी नहीं कह सकते।
चिडि़या को हवा लगने दो।
मि. मियागी।
जूली-बेटी, भरोसा रखोगी...
तो शायद एंजिल को भी भरोसा होगा।
अब छोड़ दो।
ठीक है।
उड़ जाओ, एंजिल।
क्या हुआ, एंजिल? तुम आज़ाद हो। जाओ, उड़ जाओ।
कभी, जब पिंजरे में रहते बहुत दिन हो जाते हैं,
तो दुनिया बहुत बड़ी लगने लगती है।
तुम ताक़तवर हो, एंजिल। ताक़तवर।
मुझे यह मालूम है।
जाओ, उड़ जाओ। तुम आज़ाद हो।
आपने उसे ठीक कर दिया, मि. मियागी।
नहीं। उसने यह स्वयं किया।
पर आपके भरोसे ने उसे उड़ने की शक्ति दी।
चलो। चलें।
मुझे उसकी बहुत याद आएगी।
मैं उससे बहुत बातें करती थी।
उसे सब कुछ बताती थी।
तुम भाग्यवान हो कि
तुम्हारे पास बात करने के लिए एंजिल है।
वो जवाब नहीं देती।
शायद अब तुम अपने दोस्त मियागी से,
या एरिक से बात करोगी।
एरिक?
उसने मुझे स्कूल की पार्टी में बुलाया है। समझ में नहीं आता क्या जवाब दूँ।
क्या समस्या है? तुम्हें वो पसन्द नहीं?
हाँ, पसन्द है...
लेकिन यह फ़ॉर्मल डांस है। मेरे पास कोई पोशाक नहीं है।
अगर मैं गई भी तो,
मैं वहाँ अकेली पड़ जाऊँगी।
मान लो वे कोई पुराना वॉल्ट्ज़ नाच करने लगें?
मुझे वो नाच नहीं आता।
सब सम्भव है, जूली-बेटी।
हालाँकि मुझे मानना पड़ेगा,
कि उसका न्योता मुझे अच्छा लगा।
आपकी मदद कर सकती हूँ, सर?
जी हाँ।
एक पोशाक चाहिए।
फ़ॉर्मल डांस के लिए, बहुत महत्त्वपूर्ण है।
ज़रूर। जैसा कि आप देख सकते हैं, हमारे पास सब तरह की पोशाक हैं।
आपको ए-लाईन पसन्द है, या फिर टी-लेंथ?
कन्धे से अलग वाली?
मियागी को सब पसन्द है, पर पोशाक मेरे लिए नहीं है।
एक किशोरी के लिए है।
अच्छा। लड़की कैसी है?
आधुनिक या पुराने कि़स्म की?
हम या तो रेशम या क्रेप की पोशाक देख सकते हैं।
लड़की अच्छी दुलत्ती मार लेती है,
लेकिन तलवार चलाने का अभ्यास चाहिए।
समझ गई।
लम्बी है?
बहुत लम्बी नहीं,
लेकिन नाटी भी नहीं है।
मोटी नहीं है।
लेकिन दुबली भी नहीं। छरहरी देह की।
ऐसी।
हाइ, मि. मियागी।
आप क्या कर रहे हैं?
आज, हम कराटे घर के भीतर करेंगे।
यहाँ? बैठक में?
तैयार?
हाँ।
आज मियागी एक नया काता सिखाएगा।
ठीक है?
पहले, बाएँ पैर से आगे चलो,
दाहिने से घूँसा।
ठीक है।
अब जूली-बेटी वैसा ही करेगी।
अच्छा।
साइडस्टेप, घूँसा।
घूँसा।
कदम बढ़ाओ। पैर एक साथ।
अब की बार मियागी हिलेगा, तुम जवाब दो।
चलो।
पैर एक साथ।
फिर से।
उलटा।
एक मिनट।
मुझे विश्वास नहीं हो रहा है कि मैं नाच रही हूँ।
यह आपने कहाँ सीखा?
यह मेरा नया काता है, नाम है "कराटे वॉल्ट्ज़।"
असल में, यह मुझे जूली-बेटी के दादा ने सिखाया था।
द्वितीय महायुद्ध में, फ़्रांस में।
उन्होंने मियागी से कहा, "तुम नाच सकते हो।
"लड़ सकते हो, तो नाच भी सकते हो,
"तुम्हारे पैर दुरुस्त हैं।"
समझ में नहीं आता कि मैं वहाँ क्या पहन के जाऊँ।
अरे हाँ। मियागी कुछ भूल गया।
तुम अभ्यास करो। मैं अभी आया।
मियागी की ओर से जन्मदिन का तोहफ़ा।
मि. मियागी।
यह कितनी सुन्दर है।
मियागी चाहता है तुम नाच में जाओ।
आपको मेरा नाप कैसे पता चला?
ज़रा मुश्किल तो हुई।
कितने दुख की बात कि आपकी कोई बेटी नहीं हुई, मि. मियागी।
आप कितने अच्छे पिता होते।
शुक्रिया।
एक मिनट।
नए पिता होने के नाते,
क्या मैं आपके साथ नाच सकता हूँ?
तो तुम एरिक को फ़ोन करो,
और कहो हम नाच में जाने को तैयार हैं।
क्या मतलब "हम"?
मियागी गाड़ी चलाएगा।
मि. मियागी, ऐसा नहीं होता है।
ठीक है, फिर मियागी घर पर रहेगा,
फ़िक्र करेगा।
अच्छा।
हाइ।
चलो।
-हाइ। -हाइ।
मैं हूँ एरिक। जूली पीयर्स को लेने आया हूँ।
जूली-बेटी।
मियागी-जी, जूली-बेटी का दोस्त आया है।
-हाइ। -हाइ।
मैं हूँ एरिक मैकगोवन।
अरे हाँ। मिलकर अच्छा लगा। मैं हूँ मियागी।
मैं आज रात जूली को नाच पर ले जा रहा हूँ।
अच्छा।
और तुम उसे रात के दस बजे तक वापस ले आओगे?
देखेंगे, नाच तो मध्यरात्रि तक चलता है।
तो मैं उसे रात के 1:00 बजे तक क्यों न ले आऊँ?
नाच के एक घन्टे बाद तक क्या करोगे?
वो...
उससे इज़्जत से पेश आना।
जी हाँ।
एक घन्टे तक उसे इज़्ज़त से रखूँगा।
बेहतर।
जूली-बेटी, तुम्हारा दोस्त एरिक यहाँ आया है।
आप अन्दर आ सकते हैं, मि. मियागी।
काश मेरे माँ-बाप यह देख सकते।
वे देख रहे हैं।
मुझे याद है आपने आश्रम में मुझसे क्या कहा था,
कि मैं उन्हें सदा अपने दिल में रखूँ।
उन्हें हमेशा अपने पास रखने का यही तरीक़ा है।
माँ-बाप को...
बहुत गर्व होता...
मियागी की तरह।
बहुत खुश।
जूली-बेटी, आज रात
तुम बहुत सुन्दर लग रही हो।
शुक्रिया।
जाओ।
खूब मज़ा करना।
शायद मियागी भी जश्न मनाएगा।
भिक्षुओं को घुमाने ले जाएगा।
फिर मिलेंगे, यारो।
-वे लोग कौन हैं? -कुछ दोस्त।
मुझे अच्छे लगे।
मुझे भी अच्छे लगते हैं।
यह पोशाक सुंदर है।
तुम सड़क पर ध्यान दो, एरिक।
जानती हो, तुम...
तुम जैसी नहीं लग रही हो।
-एक-तरफ़ा। -तुम कितनी सुन्दर हो।
यह एक-तरफ़ा सड़क है, एरिक!
तुम वाकई यह करना चाहते हो?
...बॉस्टन बॉल को
इस बॉल को हाथ मत लगाना, अच्छा? बहुत महंगी है।
माफ़ कीजिए। अंग्रेज़ी नहीं समझता।
देखो, बोलना भी मत।
क्या बात है?
साँस मत लेना, हिलना मत। मेरा ध्यान भंग नहीं होना चाहिए।
क्या हम एक छोटी सी प्रतियोगिता कर सकते हैं?
एक पोइंट का एक डॉलर?
एक मिनट।
इनको देख रहे हो? इनसे जीतना आसान होगा।
मंज़ूर है।
ये अपनी आंखें क्यों बन्द रखते हैं?
इसे ज़ेन बोलिंग कहते हैं।
पिन देखने की ज़रूरत नहीं होती,
सिर्फ़ निशाने पर ध्यान रखना होता है।
-तुम क्या कर रही हो? -कुछ नहीं।
मुझे माफ़ कर देना।
किसलिए?
तुम्हें नेड और उसके साथियों के साथ पंगे में डालने के लिए।
तुम्हारे लिए कुछ भी मंज़ूर है।
हाँ!
देखो!
उसे उतारने में मेरी मदद करो।
तुम ठीक हो?
-मेरे हाथ में चोट लगी है। -अच्छा?
यह किसका आइडिया था?
नेड का। डूगन ने कहा था कुछ नहीं होगा।
उसे छोड़ दो, मैकगोवन।
क्या कहने, नेड। तुमने अपने दोस्त का हाथ तोड़ दिया।
कम से कम उसमें कोशिश करने की हिम्मत तो थी।
तुम अपनी नाक क्यों घुसेड़ रहे हो?
-तुम ठीक हो? -हाँ।
-ये लोग बेवकूफ़ हैं। -सुन लिया, मैकगोवन।
-अच्छा? -लड़ो मत।
मैकगोवन ने मुझे ललकारा है।
मैं उसे नहीं छोड़ूँगा।
बिलकुल।
अगर मैं नहीं होती तो ये सब नहीं होता।
क्या? क्या कह रही हो?
सुनो, मुझे खुशी है कि ऐसा हुआ।
डूगन को भूल जाओ। मुझे उसकी ज़रूरत नहीं है।
मैं अपना जीवन अपनी तरह जीऊँगा।
कभी-कभी ऐसा करना मुश्किल होता है।
जब तुम साथ होती हो, तो नहीं होता।
तो,
मि. मियागी तुम्हें कराटे सिखा रहे हैं?
-हाँ, थोड़ा सा। -अच्छा?
अगर मैं तुम्हें चूम लूँ, तो कुछ करोगी?
धूप अच्छी है, घास हरी है।
क्या?
कुछ नहीं।
-वो क्या था? -चलो, मैकगोवन।
तुम ठीक हो?
तुमसे बन्दरगाह में मिलूँगा, मैकगोवन...
अगर तुममें हिम्मत है तो।
-तुम ठीक हो? यह देखो। -हाँ। चलो, पुलिस को बुलाएँ।
क्यों? क्या फ़ायदा? वे सब झूठ बोल देंगे।
-तो हम क्या करें? -हम कुछ नहीं करेंगे।
मैं इस मामले को हमेशा के लिए सुलझा दूँगा।
मि. मियागी।
ऐ, मैकगोवन।
-तुम्हारे दोस्त कहाँ हैं, नेड? -मुझे आशा नहीं थी कि तुम आओगे।
अच्छा?
एक से एक का मुक़ाबला होगा।
एक से एक। मैं तुम्हें लड़ना सिखाऊँगा।
मुझे हराना चाहते हो? यही सही मौक़ा है।
शुरू हो जाओ।
अखाड़े की याद है, मैकगोवन?
मुझे याद है तुम्हें वो खास पसन्द नहीं था।
शायद अब लगेगा कि तब कुछ सीख लिया होता।
तुम्हें हराया था, है न?
हाँ, हराया था। अब उसका बदला लूँगा।
तो बेटा, इस बार तुमने बहुत बड़ा पंगा ले लिया है।
-मुझे करने दो, नेड। -अभी नहीं, चार्ली।
हम एक टीम हैं। हम यह साथ मिलकर करेंगे।
-आओ! आओ! -आग लगा दो।
चलो, मैकगोवन, शुरू हो जाएँ।
चलो एरिक, आओ।
उसे उठाओ।
अभी तो हमने कुछ किया ही नहीं है, मैकगोवन। चलो।
-आओ। -आओ।
तुम मुझे हराना चाहते थे, मैकगोवन! धूल चटाना चाहते थे, है न?
तो हराओ। उठो!
तुम इतने शक्तिशाली नहीं हो।
आओ! इधर आओ!
तुम भागोगे नहीं। आओ, डरपोक।
आ भी जाओ, मैकगोवन।
तुम्हें इससे अधिक बहादुर मानता था, यार।
और ऊपर। मैं इसकी आँखें देखना चाहता हूँ।
-यहाँ आने के लिए शुक्रिया, मैकगोवन। -कोई बात नहीं।
इसे उठाओ।
आओ। इधर आओ।
इसे खत्म कर दो।
तुम सब क्या देख रहे हो?
मैंने तुम्हें किस बात की ट्रेनिंग दी थी?
नेड, इसे लात मारो।
मारो!
-डूगन, वो गिरा पड़ा है। -तो उठाओ!
-करो। -प्लीज़।
एरिक?
एरिक।
एरिक?
क्या?
-भागो यहाँ से। -चलो। चलो।
चलो। मैंने पुलिस को बुलाया है।
यह तेज़ी से गाड़ी चला रहा था। ज़ाहिर है, दुर्घटना हुई होगी।
-यह झूठ है। -यह कोई दुर्घटना नहीं थी...
कि पांच लोग एक को मार रहे थे।
मैकगोवन को यह नेड तो हाथ पीछे बाँधकर भी पीट सकता था।
चलो। हम चलते हैं।
जूली...
क्या? मज़ाक कर रही हो?
-मुझे इससे लड़ने दो। -तुम मुझसे लड़ोगी?
जूली-बेटी, लड़ाई नहीं।
-प्लीज़। -कर्नल, यह मुझसे लड़ना चाहती है।
मि. मियागी।
अगर मुझे अपना आत्म-सम्मान रखना है, तो मुझे यह करना होगा।
नहीं, नहीं, मि. मियागी, उससे कहिए कि उसे खतरा है।
एरिक...
नहीं।
जूली-बेटी ठीक कहती है।
यही सही समय है।
याद रखना, असली शक्ति...
अन्दर से आती है।
अगर तुम्हें यह करना ही है,
तुम ही इसे सम्भालना।
समझे?
-जी, सर। -ठीक है।
यारो, मुझे बहुत अजीब लग रहा है।
लेकिन ठीक है।
अपना सबसे अच्छा वार दिखाओ।
आराम से! अपनी शक्ति संचित रखो।
बहुत अच्छे, जूली। यह वाकई अच्छा था।
-इसे बन्द करो! -एरिक, नहीं।
लेकिन पर्याप्त नहीं था।
आओ!
चलो, जूली।
ध्यान लगाओ, जूली-बेटी।
काम तमाम हुआ, जूली-बेटी। हम चलते हैं।
क्या कह रहे हो?
एक लड़ाई हार गए तो मतलब यह नहीं कि खेल खत्म हो गया।
-चार्ली इससे लड़ेगा। -नहीं, सर।
-चार्ली, मैंने कहा उससे लड़ो! -क्या कर रहे हो? नहीं!
तुम पागल हो।
-मॉर्गन, तुम उससे लड़ो। -कर्नल, खेल खत्म हो गया है।
नेड, उठो और काम तमाम करो।
मैंने कहा, उठो और काम तमाम करो।
-बस। -क्या?
बहुत हो गया!
-नहीं हुआ है। -तो हम खत्म कर देते हैं।
बिलकुल।
मैं तुम्हारी बत्ती गुल कर दूँगा।
तुम्हारी बत्ती गुल करने का समय आ गया है।
आपने तो कहा था कि आपके पास सब उत्तर हैं, कर्नल।
मि. मियागी?
आपने कमाल कर दिया।
कोई कमाल नहीं।
मि. मियागी।
आपने खूब खबर ली।
जूली-बेटी, मियागी ने कितनी बार कहा है कि
लड़ना बुरा है?
जानती हूँ, किसी न किसी को इससे चोट पहुँचती है।
मि. मियागी, आपको मानना होगा।
हमने उनकी काफ़ी खबर ली।
जूली-बेटी।
लड़ना अच्छी बात नहीं...
लेकिन अगर लड़ना ही पड़े तो...
जीत तुम्हारी होनी चाहिए।
द्वारा अनुवादित: श्रुति शुक्ला